cyanic-selkie/wikianc huggingface dataset:
Неразградлив органски загадувач
Заклучок
Исто така, голем дел од овие супстанци сè уште се користат во некои земји. Малиот број на веродостојни податоци во врска со употребата и отстранувањето оневозможува точно да се утврдат квантитетите кои сè уште се користат, каде се користат, специфичните производи на кои се користат, како и иницијативите за елиминација на овие супстанци. Каде што постојат пак податоци, тие се загрозени со различни ограничувања што го отежнува развојот на сеопфатни и точни употребливи податоци.
Убедливи и суштински докази постојат за актуелните и потенцијалните токсични влијанија на овие супстанци и на здравјето на луѓето и на животната средина. Точен и веродостоен попис на глобалното производство, употреба и диспозиција, мора да се развива за да се овозможи делотворно и ефикасно отстранување на овие супстанции во целиот свет.
Засега постојат неколку стратегии за намалување на ризикот. Тие вклучуваат поголема употреба на алтернативи за супстанци кои се сè уште во употреба и правилно отстранување на неразградливите органски полутанти со нивно складирање во затворени системи. Бидејќи ова е глобален проблем, овие стратегии треба да бидат координирани на глобално ниво и мора да бидат прилагодени на социо-економските фактори. Луѓето се среќаваат со широк спектар на изложувања на животната средина на неразградливите органски полутанти. Затоа многу работа останува да се направи на студијата за здравјето на човекот и влијанието од изложување на неразградливите органски полутанти, а и тежината на постојните научни докази е доволна за да може да посочи итни акции за да се намалат ризиците по човековото здравје. Постои општа согласност дека изложеноста на одредени неразградливи органски полутанти може да имаат потенцијал за значително влијание врз здравјето на луѓето без разлика дали е тоа на краток или долг рок. Висока изложеност на некои неразградливи органски полутанти доведува до акутни ефекти, вклучувајќи смрт, додека во случај на помали нивоа на изложеност би се појавиле долгорочни несакани ефекти.
Ана Окса
Двапати победила на музичкиот фестивал во Санремо: во 1999 година со песната „Без благодатта“ и во 1989 година со песната „Ќе те оставам“ во дует со Фаусто Леалијем. Со него во истата година учествувала на натпреварот за песна на Евровизија, со песната „Сакал/сакала“. Тие го освоиле деветтото место.
Во 1994 година била водителка на фестивалот во Санремо заедно со Пипа Бауда. На овој фестивал има настапувано како пејач вкупно 13 пати.
Во 1988 и 1989 година го водела популарното италијанско ТВ шоу „Фантастико“.
Станала позната како камелеон на италијанската естрадна сцена. Таа е пејачка со извонреден глас и провокативен феномен.
Кариера
Како пејачка се појавила на 17 години. Во 1978 година за првпат зела учество на фестивалот во Санремо со песната „Малку емоции“ и го освоила второто место. Првпат го променила својот дотогашен имиџ во Санремо 1985 година со песната „Таа“, кога се појавила во проѕирен костим на „жена мачка“, и го освоила третото место. Дека со квалитетниот вокал мора да следи и препознатлив имиџ покажала и следната година на истиот фестивал кога ја изведувала песната „Сето тоа е момент“ шокирајќи ги гледачите со прекраткиот кожен фустан.
Песната „Жена со тебе“ многумина обожаватели ја сметаат за нејзиниот најголем хит во кариерата.
По две години пауза поради раѓањето на првото дете, Ана се вратила со албумот „На овој живот“, а потоа и со два албуми „Текстописци“ каде има преработка на песни од познатиот италијански текстописец Грегорија и со тоа уште еднаш го потврдила своето место меѓу најголемите италијански вокали.
Албумот „Имам сон“ е необична комбинација на етнички мотиви и духовни пораки на тој начин јасно се дистанцира од поп-музиката.
Во 2006 година нејзината натпреварувачка песна „Постапка за себе“ не влегла во финалето во Санремо, со оправдување дека трае подолго од предвидената фестивалска минутажа. Истата песна се наоѓала во новиот албум „Музиката е бесплатна ако не сте живееле“, кој иако е малку театрален и склон на експерименти, имал позитивни критики.
Ѕвегорски манастир
Ѕвегорски манастир — манастир во областа Пијанец, во источниот дел на Македонија. Манастирот се наоѓа на западните падини на планината Влаина, по течението на реката Ѕвегор, покрај магистралниот пат кој води кон границата со Бугарија.
Историја
Манастирот е изграден во 1991 година, кога била завршена и осветена манастирската црква.
Градби
Во склоп на манастирот влегуваат црква, параклис и конак. Во дворот на манастирот има долга празнична маса, фонтана, како и камен крст. Конакот е изграден од камен и е на два ката, од кои на вториот има голема тераса. На неговиот преден ѕид има мозаик на кој е прикажана картата на Обединета Македонија. Параклисот е сместен на височинка над манастирот, а во него има слика на Свети Георги и молитва.
NGC 921
NGC 921 — спирална галаксија во соѕвездието Кит, заведена во Новиот општ каталог на длабоконебесни тела. Телото било предмет и на други истражувања, па освен како NGC 921 се споменува и како MCG -3-7-15.
Откривање
Телото е откриено во 1886 година од страна на Ормонд Стоун, со помош на рефрактор, чијашто леќа имала пречник од 26 см.
Податоци од набљудување
Според морфолошката класификација на галаксиите, NGC 921 е од видот Sc. Видливиот сјај со голо око изнесува 14,3 m, а оној во рамките на интервалот од минималната до максималната честота 15 m, додека површинскиот сјај изнесува 14 m/лм2. NGC 921 има привидни димензии од 1,4' х 0,6'.
Астрономски податоци
Телото е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 2 ч 26 м 33,5 с, а неговата деклинација, односно висината на лакот на тој агол, - 15° 50' 51". Положбениот агол на објектот е во износ од 84°.
Други поделби
Проучување на NGC 921 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 9287. Во рамките на атласот на длабокото небо, Уранометрија 2000.00, објектот припаѓа на групата означена со бројот 265; додека во Каталогот на основни ѕвезди (GSC) е групиран под бројот 5860. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 440.
Илија Карајанов
Илија Карајанов (Гевгелија, 1943 - 2016) — македонски поет, есеист и критичар.
Животопис
Илија Карајанов е роден во Гевгелија на година. Завршил Филолошки факултет во Скопје. Работи како професор во гимназијата „Јосиф Јосифовски“ во Гевгелија. Член на ДПМ од 1987 година. Автор е на стихозбирките: Сончогледово око (1978), Цветови на слободата (1979), Полноќен сонопис (1987), Сономорје (1991), Слики од југот (1995), Зорници во сонот (1997), Сонети без почеток и крај 1999), Свилени звуци (хаику поезија, 2000).
Илмтал
Илмтал (Ilmtal) — село и поранешна општина во округот Илм, во сојузната покраина Тирингија, Германија. Од 6 јули 2018 година претставува дел од градот Штатилм.
Општината била создадена на 1 јуни 1996 година од општините Динштет-Хетштет, Еренштајн, Грослибринген, Навинден, Нидервилинген и Зингерберг. Името го добила по реката Илм. Административното седиште на општината било во местото Грисхајм.
Местоположба
Општината Илмтал создавала облик на латиничната буква U околу градот Штатилм и можела да биде поделена на четири региони. На североисток се наоѓале местата Динштет, Естереда, Гросхетштет и Клајнхетштет во долината на Илм. Тие биле дел од поранешната општина Динштет-Хетштет. На југоисток се наоѓал регионот Дојбе, наречен по малата река Дојбе со селата Грослибринген, Клајнлибринген, Навиден, Еренштајн и Делштет. Југозападниот дел од општината се наоѓал околу Зингер Берг со местата Гајлсдорф, Геселборн, Зинген, Дернфелд на Илм, Котендорф, Трасдорф, Грисхајм и Хамерсфелд, кои биле во поранешната општина Зингерберг. На северозапад се наоѓала поранешната општина Нидервилинген со селата Нидервилинген, Обервилинген, Беринген и Хоес Кројц во долината на Випфра, мала притока на Илм.
Најниска точка на општината се наоѓа на 300 метри во долината на Илм кај Динштет, додека највисока точка е Зингер Берг со 583 метри.
Општински единици
Општината била составена од 21 место (бројот на жители е од 30 април 2016 година):
Стивен Нејсмит
Стивен Нејсмит (англиски: Steven Naismith), (роден на 14 септември 1983 во Ирвин) — шкотски фудбалер кој игра на крилните позиции, а по потреба и како напаѓач за англискиот клуб Норич Сити и за шкотската фудбалска репрезентација.
Клубови
Нејсмит ја започнал својата кариера во Килмарнок во 2004 година. Тој поминал четири години во тимот од Еаршир каде што ги освоил наградите SFWA млад играч на годината во 2006 година и SPFA млад играч на годината следната сезона. Нејсмит му се приклучи на Ренџерс во текот на летото 2007 година за сума од £ 1.9m. Додека играл за клубот од Глазгов освоил три последователни титули во лигата, потоа Шкотскиот куп во 2008 година и Лига купот на двапати во 2010 година и 2011 година. Тој потпишал за Евертон во јули 2012 година по финансискиот колапс на Ренџерс.
Репрезентација
Нејсмит го направи своето полно репрезентативно деби во 2007 година против репрезентацијата на Фарски Острови и ототгаш има 45 настапи, во кој постигнал седум голови. Тој го постигнал својот прв гол за Шкотска во поразот од 3–2 од Шпанија на Хемпден Парк на 12 октомври 2010 година, во квалификациите за Европското првенство 2012.
Манџука
Манџука е село во Серско, Егејска Македонија, денес во Грција.
Гробишта (Војник)
Гробишта или Гробље — археолошко наоѓалиште во кумановското село Војник. Претставува тумул од железното време и средновековна некропола. На околу 500 м јужно од селото се наоѓаат денешните гробишта, сместени на зарамнета тераса што се издига над коритото на реката Пчиња, од левата страна. Во 1964/65 година мештаните, правејќи простор за трпеза, потребна за погребните обичаи, уништиле тумул што бил подигнат на работ на терасата. Поточно, отстранет е насипот повеќе од половина и зарамнет е до нивото на теренот. Со овие работи, според исказите на учесниците, веднаш под површината биле уништени гробови со инхумирани покојници директно закопани и без гробни конструкции, а во основата на централниот дел нашле керамичко сатче (урна) и украсни предмети од бронза (цевчиња од ѓердан и повеќе висулци во облик на двоен лабрис). Во 1966 година, Mузеjот од Куманово извршил заштитно ископување на преостанатиот дел од тумулот што овозможило да се одредат неговите приближни димензии (пречник од околу 15 м и височина од 2 м), а истовремено да се откријат 10 гроба со инхумирани покојници, директно закопани во насипот на тумулот, со насоченост запад-исток, без гробни прилози. Од неколкуте фрагменти од керамички садови најдени во насипот е пронајдено дека се работи за гробови од времето на доцното средновековие. Наодите се чуваат во Народниот музеј во Куманово.
Црква „Св. Ѓорѓи“ - Аканџали
Свети Ѓорѓи (Αγίου Γεωργίου) — црква во селото Аканџали, Дојранско, Егејска Македонија. Влегува во состав на Полјанско-кукушката епархија на Цариградската патријаршија.
Црквата е гробишен храм, сместен во југозападниот крај на селото. Изграден е во 1830 г. Според Асен Василиев, црквата е дело на истакнатиот мијачки мајстор Андон Китанов (1829 – 1914). Можно е да е дело на татко му Китан Петров (1793 – 1866).
Еринии
Обично во книжевноста, тие се опишани како ужасни жени кои носат змии во своите раце или коса и носат факли и стапови, безмилосни и одмазднички на злостор, особено убиство или пролевање на роднинска крв и тие можат бесконечно да гонат некој кој пролеал родителска крв. Ериниите веројатно се претставнички на стариот морален ред на правдата во рамките примитивното општество, каде кодот „око за око – заб за заб“ се спроведува од лична крвна освета од фамилијата или кланот. Ова се согледува во Есхиловата трилогија „Орестија“, каде Ериниите го прогонуваат Орест по убиството на сопствената мајка, но нивната улога е заменета со новиот ред на правдата: Ареопагот, судот во Атина.
За да ја придобијат нивната милост, Старите Грци ги нарекувале Ериниите и Евмениди - „љубезни, благонаклонети“ (Εὐμενίδες), а со ова име биле почитувани во Атина.
Немегтосаурус
Немегтосаурус (што значи „влекач од Немегт“) — род на титаносауруски сауроподски диносаурус кој живеел за време на Доцна Креда на територијата на денешена Монголија. Немегтосаурусот го добил името според сливот на Немегт во пустината Гоби, каде биле пронајдени остатоците - единствен череп. Черепот наликува на диплодоцид по должина, со заби во форма на молив. Сепак, неодамнешната работа покажала дека Немегтосаурусот е всушност титаносаурус, тесно поврзан со животни како што се Салтасаурус, Аламосаурус и Рапетосаурус.
Откривање и таксономија
Черепот на Немегтосаурусот потекнува од истите гранки со титаносаурусот Опистоцеликаудија, кој е познат по скелетот на кој му недостасуваат вратот и черепот. Првично, упатувањето на Немегтосаурус во Диплодокоидеја и Опистоцеликаудија во Камарасауриди тврди дека двата родови претставуваат различни видови. Двата родови претставуваат напредни титаносауруси, сепак, зголемувајќи ја можноста дека тие се всушност исто животно. Opisthocoelicauda бил помлад синоним за Немегтосауриди.
Во 2019 година, Александар О.Аверијанов и Алексеј В. Лопатин пријавиле пршлени откриени во 1949 година и некои феморални коски што се разликувале од истите коски на Опистоцеликаудија, и навеле дека тие веројатно припаѓаат на Немеготосаурус, со што се тврди дека двата пола се разликуваат.
Опис
Како и другите титаносаури, забите се тенки структури слични на моливи кои се спуштаат под остар агол. Исхраната на Немегтосаурусот е непозната. Нема фосили од растенија од Гоби, но за време на доцната креда, цветните растенија станале сè поразновидни, иако во многу средини папратите и четинарите сè уште биле почести. Ниту е јасно дали Немегтосаурусот прелистувал високо на дрвјата или пасел на нискорастечки растенија; поврзани титаносаурусите вклучуваат и форми со долг врат на прелистување како Рапетосаурус и кратки вратови како Бонитасаурус.
Споредбите помеѓу склералните прстени на Немегтосаурусот и современите птици и влекачи сугерираат дека тој можел да биде катемерен, активен во текот на денот во кратки интервали.
Џавит Асани
Џавит Асани (албански: Xhavit Hasani; Танушевци,, ) — македонски политичар и поранешен член на ОНА.
Во редовите на ОВК на приклучил во 1999 година кога имал организирано илегален канал за префрлање на доброволци на Косово преку реонот на село Танушевци. Исто така, во исто време имал и своја единица на припадници на ОВК. По завршувањето на војната во Косово, се занимавал со шверц на акцизни стоки и оружје за потребите на ОВПМБ ..
Во текот на конфликтот во Македонија, Асани бил локален командант за регионот Танушевци-Дебалде-Витина, водач на групата „Шипоња“. Под негова команда во околината на Каменица се вршела обука на 140-160 лица за вооружени акции во јужна Србија и Македонија. На 16 февруари 2001 командувал на самиот почеток на борбите во Р.Македонија со АРМ во с.Танушевци, по откривањето на репортерот Снежана Лупевска од А1 телевизија за постоење на војни формации во Танушевци, и нејзиното заробување и ослободување по обавениот телефонскиот разговор лично со Асани.
Учествувал во случајот Љуботен.
На 24 јули 2001 година бил ставен на македонската црна список на граѓани, а на 27 јули е ставен ѝ на списокот на американскиот претседател Џорџ Буш. Осуден на 13 години затвор од скопскиот основен суд.
Црква „Успение на Пресвета Богородица“ - Обршани
Местоположба
Црквата се наоѓа надвор од селото, источно од него, преминувајќи ја пругата за Сопотница.
Бауке Молема
Бауке Молема (Bauke Mollema; р. во Гронинген) — холандски професионален друмски велосипедист, кој моментално вози за UCI World Tour екипата.
Завршил меѓу првите десет на сите три големи трки со етапна победа во 2011 година на Вуелта а Еспања, каде завршил на третото место и етапна победа на Тур де Франс 2017. Негов најдобар резултат во генералниот пласман на Тур де Франс бил во 2013 година кога завршил шести. Исто така, ја освоил Класика де Сан Себастијан во 2016 година и завршил на подиум трипати во претходните изданија на трката. Во 2019 година ја постигнал својата најголема победа во кариерата на Џиро ди Ломбардија.
Рани години
Во 2007 година, Молема ги освоил престижните етапни трки за таленти, кои допрва доаѓаат, Тур де л‘Авенир и Сиркуито Монтањес.
2008–2009
Се придружил на Рабобанк ПроТим во 2008, потпишувајќи го својот прв договор како професионалец. Неговиот прв голем резултат бил шестото место на крајниот пласман на Вуелта а Кастиља и Леон 2008. Го направил неговото деби во ProTour на Тур де Романди 2008, но не ја завршил трката, поради пад, што довело до фрактура на клучната коска. Тој потполно се вратил во врвна форма на Трката околу Германија, во која започнал како водач на екипата Рабобанк, на крајот завршувајќи на седмото место во генералниот пласман. По разочарувачката пролет во 2009, сезоната била готова за Молема поради болест.
2010
Молема првпат настапил на една од големите трки на Џиро д‘Италија 2010, во која оставил добар впечаток, но излегол од првите 10 возачи во генералниот пласман, освојувајќи го пласманот за млад возач, делумно поради пропуштањето на бегството од 50 возачи, каде многу негови соперници направиле разлики до 12 минути. Молема продолжил да вози силно во сезоната со планинската етапна победа на Трка околу Полска и трето место во генералниот пласман зад победникот Даниел Мартин и второпласираниот Грега Боле.
2011
Молема се вратил на неговиот трет Гранд Тур, Вуелта а Еспања 2011. На стрмните врвови на етапите 5 и 8, завршил во првите пет возачи. Тој не заостанувал многу во генералниот пласман во првата недела и бил награден со водство во пласманот за црвената маичка по неговото второ место на етапата 9. Поради неговите послаби хронометарски вештини споредени со другите кандидати за генерален пласман, како Бредли Вигинс, Крис Фрум и Винченцо Нибали, тој ја загубил водачката маичка еден ден откако ја освоил. Молема возел исклучително силно по хронометарот и се борел за место на подиумот, но Холанѓанецот паднал на четвртото место поради резултататот на Хуан Хосе Кобо на Алто де Л’Англиру. На крај, Молема во Мадрид го освоил бодовниот пласман. Тоа било првпат од 1992, Холанѓанец да освои некој од пласманите во некоја од големите трки, откако тоа го направил Еди Бауман со пласманот за млад возач на Тур де Франс.
2013
Во 2013, Молема имал добра форма, завршувајќи втор на Вуелта а Мурсија, трет на Вуелта а Андалусија и четврти на Критериум Интернасионал. На Тур де Свис, Молема ја освоил втората етапа, забележувајќи ја својата прва победа во 2013. Откако добро се покажал на планините, Молема влегол на последниот хронометар на 4. место. Подоцна се поместил на второто место.
Добрата форма на Молема продолжила на Тур де Франс, каде завршил четврти на првата планинска етапа, каде се искачил и на четвртото место и во генералниот пласман. Завршил осми на следната етапа и бил трет во генералниот пласман откако Ричи Порт загубил повеќе од 18 минути. На етапата 13 се искачил на второто место во генералниот пласман, кога Алехандро Валверде загубил скоро 10 минути поради дупната гума на околу 80 километри пред целта, успевајќи исто така да добие и минути во однос на водството на Фрум. Меѓутоа, изгубил време во последната недела поради болест и завршил шести во генералниот пласман.
Молема исто така возел и на Вуелта а Еспања 2013. Ја освоил седумнаесеттата етапа со напад од главната група на 500 метри од целта и се одржал пред групата предводена од Едвалд Боасон Хаген.
2014
На Тур де Франс 2014, Молема завршил седум на крајот од претпоследната етапа, поединечен хронометар од 54 километри. Меѓутоа, возејќи на новиот Бјанки за првпат, Молема завршил дури на 140. место и на крајот завршил како десетти во генералниот пласман, 21 минута и 24 секунди зад победникот, Винченцо Нибали.
На крајот на сезоната го напуштил Белкин и се приклучил на.
2015
Во март 2015 година, Молема завршил втор зад Наиро Кинтана на Тирено-Адријатико. Меѓутоа, подоцна доживеал повреда на грбот, што го попречило во неговите подготовки за Тур де Франс 2015. Молема завршил седми во генералниот пласман на Тур.
2016
На дванаесеттата етапа на Тур де Франс 2016, Молема го неутрализирал нападот на предводникот во трката, Крис Фрум, и Ричи Порт, и бил единствениот кандидат за генералниот пласман, кој успеал во тоа. Меѓутоа, сите тројца возачи биле вклучени во несреќа со мотор откако публиката го принудила моторот да застане. Молема успеал да го оспособи својот велосипед и да продолжи да вози, додека Порт бил попречен и бил поминат од другите кандидати за генералниот пласман, а Фрум го фрлил својот велосипед и продолжил пеш додека не добил замена од екипниот автомобил. Молема ја завршил етапата 1 минута и 40 секунди пред Фрум и првичниот пласман го ставил Молема на второто место зад новиот предводник Адам Јејтс. Меѓутоа, Фрум го добил истото место како Молема по одлуката на жирито и ја задржал жолтата маичка. Новиот пласман исто така го поставиле Наиро Кинтана пред Молема, кој сега бил четврти. Молема го критикувал раководењето на UCI за етапата. На етапата 13, Молема го постигнал како што тоа тој го опишал „најдобриот хронометар во животот“, завршувајќи шести на ридскиот хронометар од 37,5 километри. Завршил 51 секунда зад Фрум, но освоил време пред сите други фаворити и се искачил на второто место во генералниот пласман. На крајот завршил на единаесеттото место, поради пад во последната недела. Само една недела по разочарувачкиот Тур, Молема успеал да ја освои Класика де Сан Себастијан со победа на класикот по доцен напад.
2017
Во неговата трета сезона со екипата, Молема одбрал да вози на Џиро д’Италија, откако Алберто Контадор возел на Тур де Франс како предводник на екипата. Ја освоил првата победа веќе во јануари, кога го освоил генералниот пласман на Вуелта а Сан Хуан. Негов следен добар резултат бил во февруари, кога завршил четврти на новата трка од Светската турнеја, Трка Абу Даби. На неговиот прв вистински тест на Џиро, Молема завршил четврти на деветтата етапа до Блокхаус. Следната етапа, Молема го имал еден од најдобрите хронометри и завршил десетти, искачувајќи се на третото место во генералниот пласман. Меѓутоа, отпаднал од подиумот на предизвикувачката етапа до Оропа, кога загубил скоро 2 минути зад етапниот победник Том Димулен. Завршил седми на Џиро, што бил негов најдобар резултат. Негова следна трка била Тур де Франс, каде работел како помошник за предводникот на екипата Контадор. Ја имал својата шанса на етапата 15 кога заминал во бегство. Ги нападнал другите членови на бегството на последното големо искачување и успеал да биде напред до целта. Тоа што отпрвин изгледало на невозможен напад, Молема стигнал до својата прва етапна победа на Тур де Франс со 19 секунди пред Диего Улиси. Иако возел на две големи трки во сезоната, учествувал на Класика де Сан Себастијан следната седмица и завршил на третото место. Тоа бил трет подиум на трката.
2018
Откако пропуштил етапна победа на Волта ао Алгарве во февруари, Молема ја имал својата прва победа во сезоната на Сетимана Интернационале ди Копи е Бартали, каде ја освоил втората етапа и завршил втор. Негов следен резултат бил следната седмица, кога завршил седми на Трката околу Баскија. Сезоната на класици била измешана за Молема, бидејќи успеал да заврши меѓу првите десет само на Флеш Валон (6. место). На Тур де Франс, Молема повторно бил предводник на екипата и изгледал ветувачки по првата добра недела, каде бил еден од најдобрите кандидати за генералниот пласман. Меѓутоа, веќе на втората планинска етапа, Молема паднал со форма и го префрлил фокусот на етапни победи. Бил близу победа на етапа, но морал да се задоволи со трето и четврто место на етапите. Повторно учествувал на Класика де Сан Себастијан неделата по Тур. Бил единствено кој можел да го следи темпото на Жилијан Алафилип во завршницата, но го изгубил спринтот од Французинот. Неговото второ место на трката бил четврти подиум вкупно и седма завршница меѓу првите десет на седум учества.
Распоред на резултатите на класиците
СО = се откажал; — = не учествувал
Мустафа Карахасан
Мустафа Карахасан — македонски раскажувач, романописец, есеист и драмски автор.
Животопис
Карахасан е роден во на  година. Завршил Филозофски факултет во Скопје. Работел во Републичкиот завод за унапредување на школството на Македонија. Член на ДПМ од 1979 година. Автор е на книгите: Малите херои (раскази, 1950), Ваташанка (раскази, 1951), Солзи во срцето (раскази, 1954), Белешки од затворот (сеќавања, 1955), Сузана (роман, 1956), Мара (роман, 1972), Седмоглавиот џин (раскази за деца, 1973), Титова идеологија (студија, 1980), Одбрани трудови или Македонија од преродбата до социјалистичката револуција 1879-1945 година (1983).
NGC 2803
NGC 2803 — елиптична галаксија во соѕвездието Рак, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 2803 се споменува и како UGC 4898, MCG 3-24-27, CGCG 91-44, KCPG 194B.
Откривање
Објектот е откриен на 21 март 1784 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 2803 е од видот E-S0. Видливиот сјај со голо око изнесува 14 m, а оној во рамките на интервалот од минималната до максималната честота 15 m, додека површинскиот сјај изнесува 13,8 m/лм2. NGC 2803 има привидни димензии од 1,1' х 0,9'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 9 ч 16 м 43,8 с, а неговата деклинација, односно висината на лакот на тој агол, + 18° 57' 16". Положбениот агол на објектот е во износ од 45°.
Други поделби
Проучување на NGC 2803 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 26181. Во рамките на атласот на длабокото небо, Уранометрија 2000.00, објектот припаѓа на групата означена со бројот 142; додека во Каталогот на основни ѕвезди (GSC) е групиран под бројот 1405. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 57.
Тијаншки јазик
Тијаншки или познат како џаулски — австронезиски јазик, дел од групата на океански јазици од подгрупата на новоирски јазици. Јазикот се зборува во Папуа Нова Гвинеја од околу 800 луѓе.
Тригоносаурус
Тригоносаурус (што значи „триаголен гуштер“) — род на титаносауруски сауроподски диносаурус кој живеел за време на периодот мастрихт на територијата на денешен Бразил. Фосилите на Тригоносаурусот биле пронајдени во формација Марилија. Типскиот вид, Trigonosaurus pricei, првпат бил опишан од Кампос, Келнер, Бертини и Сантучи во 2005 година. Тој се заснова на два примерока, и двата се состојат главно од пршлени. Пред неговиот опис, тој бил познат како „Пирополис титаносаурус“, по местото каде што бил пронајден.
Карл Норден
Карл Лукас Норден ( – ), роден Карл Лукас ван Норден, бил холандски инженер нашироко познат по тоа што го измислил Норденовиот бомбашки прототип.
Животопис
Норден е роден во Семаранг, Јава. Откако учел во интернат во Барневелд, Холандија, тој бил образован во ЕТХ Зурич во Швајцарија. Тој емигрирал во САД во 1904 година.
Заедно со Елмер Спери, Норден работел на првите опреми за бродовите на САД, и станал познат по неговите придонеси за воена опрема. Во 1913 година, тој ја напуштил Спери и формирал своја компанија. Во 1920 година, тој започнал да работи на Норденовиот бомбашки прототип за морнарицата на САД. Првиот бомбашки прототип е произведен во 1927 година. Тоа е во суштина аналоген компјутер, и во голема тајност биле обучени бомбаши за тоа како да го користат. Уредот се користел за да се пуштаат бомбите прецизно од авионот, наводно точни доволно за да се погоди 100-метарски (30 м) круг од височина од 6,400 м, но таква прецизност никогаш не била постигната во вистински борбени ситуации.
Федералната влада на САД искористила 1,5 милијарди долари во развојот на овој бомбашки прототип за воените работи.
Тој бил заштитен во Националната воздухопловена сала на славните во јули 1994 година.
Елен Анкарсвард
Ана Ловиса Елеонора "Елен" Анкарсвард моминско Нистром ( - ) — шведски активист за правата на жените. Таа била ко-основач и секретар на Здружението за сопственички права на мажена жена (1873), ко-основач и заменик-претседател на пријателите на занаетчиството (1874), ко-основач на здружението „Фредрика Бремер“ (1884), заменик-претседател на здружението „Фредрика Бремер“ во 1896-1898 година, претседател на Националниот совет на жени од Шведска во 1896-1898 година, претседател на Läsesalongen во 1896-1898,
Живот
Елен Анкарсвард била ќерка на архитектот Пер Аксел Нистром. Во 1862 година, таа се омажила за архитектот Теодор Анкарсвард (1816-1878). Таа станала мајка на дипломатот Косва Анкарсвард, подоцна секретар на Министерството за надворешни работи и згрижувачка мајка на уметникот Луис Спар.
Елен Анкарсвард требала да стане една од најзначајните фигури во првата генерација на организираното движење на жените во Шведска. Во 1873 година, таа и Ана Хиерта-Ретзиус презеле иницијатива за формирање на Здружение за права на сопственост на мажена жена, која била првата организација за правата на жените во Шведска. Функционирала како нејзин секретар многу години. Според Ана Хиерта-Ретзиус, Анкарсвард била водечка фигура на организацијата со својот интелект и ефикасност.
Во 1884 година, таа била една од ко-основачите на здружението Фредрика Бремер, главната организација за правата на жените во 19 век. Според Елен Ки, Анкарсвард била добар организатор, за која не било тешко да реши каков било правен или практичен проблем и била правен советник на организацијата. Таа била посочена како наследничка на Софи Адлерспар во рамките на женското движење на шведската буржоазија. Таа имала близок однос со Адлерспар, за што еднаш било кажано: „Г-ѓа Адлерспар е таа што раѓа идеи, но г-ѓа Анкарсвард е таа што ги негува!“
Во 1896-1898 година, таа била претседател на Националниот совет на шведски жени, кој станал дел од Меѓународниот совет на жени во 1898 година. Таа била домаќин на Конгресот на нордиските жени, организиран од страна на организацијата во 1897 година. Таа била претседател на Женскиот комитет на изложбата во Чикаго и член на добротворното друштво Клара Париш, институцијата „Deaconesses“ и одборот на списанието „Idun“.
Елен Ки ја опишува како трошна русокоса со нежна градба и смирен темперамент, воздржана и скромна, но со неверојатна интелигенција и волја, и можност да се фокусира на предметната материја. Таа била централна фигура во организациите во кои учествувала преку нејзината ефикасност како организатор и администратор. Во нејзиниот спомен-напис во Idun, Елен Ки ја опишала како:
Махмудли
Махмудли или Махмутли (Πολύβρυσο, Поливрисо; до 1927 г. Μαχμουτλή, Махмутли ) — поранешно село во Серско, Егејска Македонија, денес во општината Синтика на Серскиот округ во областа Централна Македонија, Грција.
Космос-1704
Космос-1704 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 28 ноември 1985 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 810 килограми. Космос-1704 бил военoнавигациски сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 104,8 минути, додека аголот на наклонетост на орбиталната рамнина во однос на рамнината на екваторот изнесувала 82,9°. Најголемото растојание од Земјата го достигнал на 1010 км, а најмалото на 964.
Трол (појаснување)
Трол може да се однесува на:
Отворено првенство на Австралија 2017
Отвореното првенство на Австралија 2017 — тениски турнир одржан во Мелбурн Парк помеѓу 16–29 јануари 2017. Турнирот бил 105. издание од Отвореното првенство на Австралија, и прв Гренд слем во годината. Турнирот се состоел од натпревари помеѓу професионални играчи во три конкуренции: поединечно, двојки и мешани двојки.
Новак Ѓоковиќ и Анжелик Кербер биле бранители на титулите, но ниту еден од нив не успеал повторно да дојде до титулата; Ѓоковиќ бил поразен во второто коло од Денис Истомин, додека пак Кербер загубила од Коко Вандевеј во четвртото коло.
За првпат по Отвореното првенство на Франција 2004, првите носители во машка и женска конкуренција, Енди Мари и Анжелик Кербер, загубиле пред четвртфиналето. Роџер Федерер ја освоил својата 18. Гренд слем титула во кариерата победувајќи го Рафаел Надал во финалето во пет сета - и прва Гренд слем титула по 2012 година. Серена Вилијамс била подобра од својата сестра Венус Вилијамс во женското финале, надминувајќи ја Штефи Граф со што станала тенисерка со најмногу освоени Гренд слем титули (23) во отворената ера.
Како и во претходните години, главен спонзор на турнирот бил Киа.
Турнир
Отвореното првенство на Австралија 2017 се одржало во Мелбурн Парк во Мелбурн, Викторија, Австралија.
Турнирот бил раководен од меѓународната тениска федерација (ITF) и бил дел од календарите на АТП и ВТА турнирите под категоријата Гренд слем. Турнирот се состоел од машки и женски натпревари во поединечна конкуренција и во конкуренција на двојки, како и натпревари во мешани двојки. Покрај турнирите во сениорска конкуренција, биле одржани и турнири во јуниорска конкуренција (играчи под 18 години), и турнири во тенис со инвалидски колички.
Турнирот се играл на тврда подлога на вкупно 25 терени, вклучувајќи ги најголемите три: Род Лејвер Арена, Хајсенс Арена и Маргарет Корт Арена.
Паричен фонд
* по тим
Метафизика на моралот
Метафизика на моралот (гер. Die Metaphysik der Sitten, 1797) е важно дело на германскиот филозоф Имануел Кант во кое се обработува моралната и политичката филозофија. Во минатото ова дело не било така познато и читано како неговите дела „Основи на метафизиката на моралот“ и „Критика на практичниот разум“, но книгата доживеала преродба во делато „Закони на слободата“ (1963) од Мери Џ. Грегор.
Делото е поделено на два главни дела. Првиот, наречен „Учење за правото“ се заснова на републиканското толкување за потеклото на политичката заедница и граѓанското општество и воспоставувањето на позитивно право. „Учење за правото“ е последниот пример за класично републиканство. Во овој дел ги наоѓаме најсозреаните тврдења и искази на авторот за мировната задача и правен систем за обезбедување на правата на поединецот.
Вториот дел, наречен „Учење за доблеста“ дава преглед на проблематиката на моралниот развој на човечкото битие.
Матница
Матница — село во Серско, Егејска Македонија, денес во Грција.
Карлос Бетанкур
Карлос Алберто Бетанкур Гомес (Carlos Alberto Betancur Gómez; р. ) — колумбиски професионален друмски велосипедист, кој вози за UCI World Tour екипата.
Кариера
Во 2010 година ја освоил етапната трка Џиробио; аматерска верзија на Џиро д’Италија, а во 2011 година победил на Џиро дел’Емилија, негова прва освоена професионална трка.
Бетанкур требало да се приклучи на екипата во 2012, но останал со екипата. Бетанкур го напуштил на крајот на сезоната 2012 и преминал во  со двегодишен договор од сезоната 2013.
Аг2р-Ла Мондијал (2013–2015)
Ја започнал сезоната во 2013 со седмо место на Трката околу Баскија, вклучувајќи го второто место на третата етапа. Потоа продолжил да вози на арденските класици, завршувајќи трет на Флеш Валон по раниот напад на само 500 метри пред целта и четвртото место на Лиеж-Бастон-Лиеж, каде со неговиот напад била создадена избрана група од шесторица кои се бореле за победа.
По 12. место на Тур де Романди, Бетанкур заминал на Џиро д’Италија. Отпрвин имал лоши резултати, откако изгубил време на спустот на третата етапа и на долгиот хронометар на осмата етапа, по кој бил на 28. место и 6 минути и осум секунди зад предводникот и крајниот победник Винченцо Нибали. Меѓутоа, по вторите места на деветтата етапа, десеттата, и петнаесеттата, и неколку други одлични резултати на други планински етапи, успеал да се искачи до седмото место и бил на само две секунди до носителот на белата маичка за најдобар млад возач (која всушност успеал да ја преземе на петнаесеттата етапа, но ја загубил на хронометарот на етапата 18) до претпоследната етапа. На последната планинска етапа, иако му се дупнала гума на последното искачување, успеал да ги достигне и да ги претекне повеќето соперници во генералниот пласман, завршувајќи четврти. Ја завршил трката како најдобар млад возач и петти во генералниот пласман.
Во декември 2013, Бетанкур потврдил дека ќе се насочи на Тур де Франс за 2014 година. Меѓутоа, пропуштил да дојде во Франција на 3 јуни, соопштувајќи дека има вирусна инфекција и ја променил неговата цел на Вуелта а Еспања.
Во август 2015 година, објавиле дека го ослободуваат од договорот со екипата, кој требало да трае до крајот на 2016 година.
Мовистар (2016–денес)
Во јуни 2017 година бил именуван во почетниот состав за Тур де Франс 2017.
Распоред на резултатите на етапните трки
СО = се откажал; — = не учествувал
Младински активизам
Младински активизам е ангажман на младите во заедницата за организирање за социјални промени. Учество на младите во општествените промени се фокусира повеќе на проблемски- ориентиран активизам од традиционалниот партиски или изборната политика. Младите преземат водствени улоги во јавните протести и застапување околу анти-воени активизам, за борба против криминалот и корупцијата на владата, про-сексуално образование, анти-владина цензура, проширен образовниот пристап и јавен траанспортерски пристап. Технологија и употреба на дигитални медиуми го смени начинот на младите да учествуваат во активизмот на глобално ниво, и младите се повеќе активни во медиумите од постарите генерации.
Преглед
Тинејџерите често се исклучени од учество во политиката, бидејќи возрасните доминираат во тој дискурс. Сепак, младите се заинтересирани и информирани граѓани кои можат да се залагаат за промени во нивните заедници. Младите се еластична категорија, возраста на која се почнува и завршува варира со културни контексти,но тоа е често многу различна фаза во животот на една личност за која одредени прашања или политики се мошне важни. Тие можат да вклучуваат политиката, здравството и социјалните прашања.
Социополитички развој е "психолошки процес кој опфаќа спектар на сознанија, вештини, ставови и погледи на свет, и емоции кои ја поддржуваат социјалната и политичка акција" (Watts, Грифит, и Адил Абдул-, 1999). Процесот на СПД беше подлабоко дефиниран со Вотс и Flannagan "да влијаат на социјалната анализа на младите луѓе, светогледот и чувство за едукација и да обезбедат структурна можност и поддршка кон нивната социјална вклученост и однесување.
Социјалниот активизам е доминантна форма на младински активизам и денес, милиони млади луѓе од целиот свет учествуваат во социјалниот активизам кој е организиран, информиран, предводени, и оценет од страна на возрасните. Многу напори, вклучувајќи ги и образовните реформи, правата на децата, како и повикот на владата за реформи на младите да учествуваат на овој начин, често се нарекуваат гласот на младите. Младински совети се пример за ова.
Активизам управуван од млади бара млади луѓе да бидат примарни движачи во движење организирано од возрасни.Таков е случајот со Сиера клуб, каде што младите ги принудиа своите колеги да се приклучат и да станат активни во еколошкото движење.Ова, исто така, важи и за многу организации кои се основани од млади кои станаа возрасни, како што SEAC и Националната асоцијација за младиски права.
Политички активизам кај младите може да помине незабележан, бидејќи младинскиот активизам често се случува во училиштето и надвор од општеството на возрасните, но младите често се соочуваат со отпор при формирање на младински активистички групи во училиштата. Како централни корисници на државни училишта,државни училишта младите исто така, се залагаат за училишта предводени од студентски промени и реформи во образованието преку студентски активизам и вклученост на студентите. Постојат структурни нееднаквости кои ги чуваат младите да се вклучат во политички разговор и акции во училишни дворови или на јавна сопственост. Училиште клубови бараат возрасен советник да го направи клубот официјален, со што дополнително ќе додаде моќ на возрасни во училишната хиерархија. Додека некои млади учествуваат во студентска Влада, други претпочитаат студентски сојузи, бидејќи тие обезбедуваат вистински глас на студентите и презентација на администрацијата додека студентските владии немаат моќ да резултираат со вистинска промена во еден школски систем.
Друштвени медиуми
Facebook стана алатка за младите не само да собираат информации, но и да емитуваат настани и активности, да учествуваат во групи со активисти, и да стапат во контакт со други активисти. Twitter, иако се користи за да обезбеди линкови до активизам, не се смета за корисен, бидејќи е ограничен со 140 карактери. Twitter исто така се користи за ширење на свеста за социјалните проблеми со користење на hashtags. Некои од овие движења вклучуваат Kony 2012 и Trayvon Martin.
Ѕвегорска Сурова
Ѕвегорска Сурова — народен обичај во Пијанечкиот крај (денешна Општина Делчево).
Обичајот се одвива преку носењето маски, познат под името „Сурова“. Овој обичај е невообичаена процесија на културното наследство, кој води потекло од Ѕвегор.
Покрај Илинден, соборниот ден на Ѕвегор, Св. Василиј Велики - Стара Нова година е вториот голем празничен ден на жителите на Ѕвегор. Пијанечкиот обичај во ова погранично село важи за еден од најстарите обичаи.
Сè до 1950 година обичајот се изведувал во сите пијанечки населби, а по шеесеттите години опаднала неговата популарност, а обичајот се изведувал сосема срамежливо, но денес веќе доживува целосна ренесанса, со исклучок на селото Разловци. Во целиот Пијанец обичајот се изведува дење. Почнува на 13 јануари со гонење на кучињата, потоа момчињата со себе носат уште една посебно направена удиралка наречена „суроваска“, со која се „удираат“ девојките, а завршува со голем карневал и заедничка гозба. Традиционално обичајот Сурова се изведува на 14 јануари (на Св. Василиј Велики), Нова година по јулијанскиот календар. По традиција сите учесници се машки, а всушност тие со своите маски прикажуваат свадба. Присутна е и „невестата“, која е облечена во невестинска облека и прекриена со бел дувак. Покрај „невестата“ е и „младоженецот“, а нив ги следат тројца белаци, кои се облечени во бела облека и носат голем дрвен нож (сабја) познат како кал'чка. Неизбежен е „попот“, кој вообичаено е облечен како свештеник, во рацете носи дрвен крст и кадилница. Следуваат „мечката“, која има ѕвонец и „мечкарот“ кој ја води со јаже. Учесници се и „мајмунката“ и нејзиниот „мајмунџија“, „данокчијата“, „шеикот“, „ромите“ и „ромките“ облечени во стара изветвена облека и исцрнети со саѓи во лицата.
Сите учесници во карневалот се познати под името суроваскари, кои заедно со нивниот одговорен белак водат посебна грижа ниедно семејство да не биде прескокнато. Се мисли дека тие носат среќа, радост и напредок во секое домаќинство.
Како дел од народната традиција која се негува во селото Ѕвегор на празникот Свети Василиј секој жител станува рано и в раце зема метални пари и ги растресува за да се слушне нивното ѕвонење, со цел новата година да биде богата. Потоа се изведуваат уште неколку обичаи карактеристични за овој голем ден, проследени со желба за радосен живот на жителите на Ѕвегор.
Македонска транскрипција на персискиот јазик
Транскрипција (предавањето) на туѓите имиња со македонско писмо, по правило, се врши онака како што се изговараат имињата. Со изворното писмо тие се пишуваат само во научни изданија. При тоа нивните гласовни особености се прилагодуваат колку што е тоа можно кон гласовниот систем на македонскиот јазик, т.е. гласовите што ги има во македонскиот јазик се предаваат со македонски слични гласови.
Современиот ирански и дарски персиски јазик се пишуваат со изменета варијанта на арабицата (персиска азбука) со поинакви и изговори и повеќе букви, додека пак таџичкиот се пишува со кирилица.
Во современото персиско писмо, кратките самогласки (a, e, o) обично не се пишуваат; во текстовите се напишани само долгите самогласки (y, u, â). Ова, се разбира, создава извесни нејаснотии. Еве пример: зборовите керм „црв“, карам „великодушност“, керем „крем“, и кром „хром“ сите се пишуваат со „крм“. Читателот мора да го одреди зборот од контекстот. Арапските знаци за вокализација (харакат) се користат и во персискиот (некои знаци се читаат различно), но ова не помага. На пример, арапскиот знак дама се изговара како /у/, додека во иранскиот персиски се изговара како /о/. Овој систем не се користи во матичната персиска книжевност; главно се користи за учење на јазикот и во некои (но не сите) речници. Постојат и неколку букви кои персијците ги сметаат за 'арапски' иако тие си постојат во персиското писмо. Додека овие постојат, обично не се изговараат по арапски. Наместо тоа, се изговараат како ним слични персиски букви. Така имаме три функционално идентички букви 'з', три букви 'с', две букви 'т' итн. Арапските букви се користат само ако зборот е позајмен од арапскиот јазик.
Транскрипција по букви од азбуката
Следи транскрипција на гласовите на персискиот јазик во македонскиот гласовен систем со прилагодувања. Ова е транскрипција на буквите од персиската азбука, каде самогласките не се засебни букви.
Самостојна, почетна, средна и завршна се положби на буквата во рамките на еден збор, и буквата го менува обликот зависно од нејзината положба во зборот.
Варијанти и комбинации на букви
Во следнава таблица се преведени основните варијанти и комбинации на букви, кои имаат посебни ознаки.
Иако персискиот јазик го користи арапското писмо, при употребатра на одделни букви можат да се видат суштински разлики.
Означување на самогласки
Во персискиот азбуката обично ги означува само согласките и (историските) долги самогласки (ā, ī, ū). За означување на кратките самогласки се употребуваат надзнаци и подзнаци, аналогни на арапските, но неколку од нив се разликуваат по изговор. Подолу во таблицата се дадени персиските и арапските имиња.
Постојат неколку варијанти на предавање на персискиот јазик со латинични букви. Во таблицата официјалната варијанта е дадена прва и е здебелена.